A tüdőnk a levegő belélegzésére jött létre.
A tüdő felszíne kábé akkora, mint egy futballpálya.
Ha kiterítjük a hörgőket, óriási felületet kapunk.
A tüdő rózsaszínes, csipkeszerű szerv,
amibe a levegőn kívül semminek sem szabadna belekerülnie.
Ami bekerül a tüdőbe, az ott is marad.
A tüdő igen sérülékeny,
emiatt a levegőn kívül minden egyéb, ami belekerül, problémát okozhat.
Egy drog bevitelének leghatékonyabb módja a belélegzés.
A hatóanyag másodpercek alatt eljut az agyba, és „beüt.”.
A dohányipar ördögi zsenije abban áll,
hogy a terméket, ami rabságba ejti a fogyasztóit,
ami olyan addiktív, mint a kokain vagy a heroin,
a szabadság köntösébe bújtatva adja el.
2019-et írtunk, a július 4-i hétvége volt.
Csendes, nyugodt hétvégére készültünk.
Mély levegőt vettem, és fájt.
A fájdalomtól sem beszélni, sem lélegezni nem tudtam.
Mintha haldokoltam volna.
Újabb három fiatalt hoztak be. A helyzet egyre rosszabb lett.
Országszerte több kórház is jelentette a dolgot.
Illinois-ban három,
míg Wisconsinban tizenegy fiatal került kórházba súlyos tüdőpanaszokkal.
Az érintettekben az e-cigaretta-használat volt a közös.
A NAGY E-CIGI-SZTORI
- Nagy sztori… - …38 milliárdot ér…
…17 milliárdért vesz részesedést a San Franciscó-i e-cigi-gyártó Juulban.
EGY CSAPÁSRA MILLIÁRDOSOK
7 HÓNAPPAL KORÁBBAN
Idén előbb jött a karácsony a Juul alkalmazottainak,
akik kétmilliárd dolláros bónuszon osztozhatnak.
Így a cég 1500 alkalmazottja
fejenként nagyjából 1,3 millió dollárral lesz gazdagabb.
- Hűha! - Bőkezű volt a Mikulás.
- Így igaz. - Őrület, 1,3 millió!
Anyám ébresztett.
„Most hívott Bobby Levine.”
Látta a Today című műsorban,
hogy a Juul minden dolgozója milliomos lett.
Felmentem a netre, bekapcsoltam a tévét.
És tényleg, a Juul alkalmazottai egy csapásra milliomosként ébredtek.
Örömömben fel-le ugráltam. „Sikerült! Milliomos lettem!”
A JUUL ALAPÍTÓI MILLIÁRDOSOK LETTEK
GYŐZEDELMES MILLIÁRDOSOK
A cégük értéke alapján milliárdosok lettek,
és ők pont erre vágytak,
mert ezt a státuszt még a techvilágban is kevesen érik el.
A JUUL KÖZPONTJA
Mind összegyűltünk az étkezőben.
Nagy volt a zsongás.
Kevin, Adam és James bejelentették az Altria-ügyletet.
Úgy tálalták, hogy ez óriási lépés a cég számára.
Amikor elkezdték részletezni, hogy ki mennyit kap a bónuszból,
nem akartam hinni a fülemnek.
Kevin ismertette a számokat,
majd visszamentem az asztalomhoz, és döbbentem konstatáltam az összeget.
James és Adam pedig egy csapásra milliárdosok lettek.
Érdekes volt a hangulat a teremben. Persze ünnepeltünk,
de a hír megosztotta az embereket.
Voltak néhányan,
akik a megbeszélésen előálltak a kérdéssel:
„Komolyan egy nagy dohánygyár lett a cég tulajdonosa?”
Sokkoló hír volt.
Már nem mondhattam a barátaimnak, hogy mi függetlenek vagyunk.
Sokan vélték úgy, hogy a cég rossz irányba indult el.
Ez nem illett bele az értékrendjükbe.
Mi a nagy dohánygyárak ellen voltunk.
„Igen, hasonló terméket árulunk, de mások vagyunk.”
Gyűlöltük a nagy dohánygyárakat,
és ez a gyűlölet szerves része volt a küldetéstudatunknak,
ez motivált minket,
erre hirtelen mi magunk is egy dohánygyár részévé váltunk.
Kevin ezután tartott egy előadást, hogy meggyőzze a csapatot.
Elmondta, hogy a tárgyalás során ultimátumot adtak:
„Tudjátok, mit? Be akartok fektetni? Fel akartok vásárolni minket?
Fizessétek ki a cég teljes árát, és cserébe kaptok 35 százalékot!”
Megegyeztek, hogy a JUUL reklámja bekerül
minden cigaretta dobozába, amit az Altria gyárt.
Nemigen kaphatunk ennél jobb, fogyasztóknak címzett közvetlen reklámot.
Az Altria vállalta, hogy segítséget nyújt jogi, szabályozási,
értékesítési és marketing területeken.
Polchelyet engedtek át nekünk.
A cigaretták megszokott nyolc sorából
átengedtek a JUULnak négy sort.
Hozzáférést kaptunk az e-mail-adatbázisukhoz.
Nincs az Altriáénál nagyobb adatbázis a célcsoportól, a felnőtt dohányosokról.
Nem kaptak beleszólást a cég működésébe. Ettől az ügylet máris kedvezőbbnek tűnt.
Vállalták, hogy 2050-ig felszámolják a hagyományos cigarettagyártást.
Ki fogadná el ezen feltételek bármelyikét, pláne az összeset egyszerre?
Az, aki tudja, hogy vesztett.
Még engem is sikerült meggyőzniük,
pedig kizártnak tartottam, hogy ez sikerülhet.
Azt hangsúlyozták, hogy az Altriával való társulás
óriási segítség a küldetésünk végrehajtásában.
Az Altria minden bizonnyal úgy gondolta,
hogy a Juul nemcsak piacvezető lesz, hanem kiszorítja a hagyományos cigarettát.
Az ügylettel beismerték a vereséget.
Óriási csapást mértünk Góliátra.
Megalázkodtak előttünk.
„Elismerték, hogy a JUUL lenyomta a cigarettát.
Ez már a végjáték. Átálltak a mi oldalunkra.”
Ez nagyon hatásos magyarázat volt, a legjobb hír, amit valaha hallottam.
Ha bárkinek van kérdése, aggálya, nyugodtan fordulhat bármelyikünkhöz.
Örömmel válaszolunk mindenkinek.
Sokan a megbeszélés után is bizonytalanok voltak.
Én magam úgy éreztem, hogy nem maradhatok a cégnél,
mert nem fogadhatom el a pénzt, amihez emberek vére tapad.
Aztán elgondolkodtam azon,
hogy apámnak mi lenne a véleménye.
Apám egész életemben dohányzott,
és tüdőrákban halt meg.
Végül arra a következtetésre jutottam,
hogy ha az Altria segít elérni azt, amiért amúgy is küzdünk,
akkor az ügylet jó célt szolgál.
Én így magyaráztam a történteket, de nem volt könnyű
meggyőzni magam.
Még ma is vannak kétségeim.
A KIVÁRÁS TAKTIKÁJA
Amikor az FDA vezetője, dr. Gottlieb és én megtudtuk,
hogy ezek a cégek titkos tárgyalásokat folytattak
egy 12,8 milliárd dolláros ügyletről,
kétkedve fogadtuk a hírt.
Úgy éreztük, hogy a két cég alattomosan, a hátunk mögött cselekedett,
hogy elárultak minket.
Gottlieb szerint a Juul és az Altria szabotálni akarták az FDA-t,
még többet akartak eladni
a kamaszok között amúgy is népszerű e-cigarettából.
Ez megkérdőjelezte az érintettek becsületességét,
de idővel amúgy is megtanultam
kétkedéssel fogadni a dohányipar szereplőinek állításait,
így az e-cigaretta-gyártókét is.
Hogy sikeresen segíthessünk a felnőtt dohányosoknak…
ÜZENET KEVIN BURNSTŐL
…ki kell érdemelnünk a bizalmukat.
Ehhez pedig tettek kellenek, nem szavak.
Köszönjük Gottlieb úrnak, hogy e törekvés élére állt,
és mindenben együttműködünk az FDA-vel
a probléma iparági szintű megoldása érdekében.
Kételkedtem benne, hogy a Juul vezetője őszinte volt,
amikor közös célunkként definiálta
a termékük fiatalok általi használatának visszaszorítását.
A nagy dohánygyárak nem adták fel.
Ők kivárásra játszottak,
és eljött az idő, hogy új fogyasztókat szerezzenek,
ha a piacon akarnak maradni.
A szülőknek viszont elege van.
Nem adjuk ezt a generációt. Menjetek a pokolba!
Nem könnyítjük meg nektek a gyerekek behálózását.
A lányom 15 évesen, másodikos középiskolásként
próbálta ki a barátnőivel az e-cigarettát.
A lányom 13-14 éves kora óta JUUL-függő.
Üzenem az FDA-nek,
hogy ideje a gyerekeink egészségét a dohánygyárak profitja elé helyezni…
Ezernyi szülői levél érkezett az FDA-hez,
kérve, hogy tiltsák be az aromákat és az online értékesítést.
„Lépjenek végre fel a céggel szemben!”
Mi a gyerekeket védelmezzük.
Már csak az kell,
hogy az FDA is ezt tegye, és rendben vagyunk.
Az ügy egyre jobban átpolitizálódott,
és Gottliebet nagyon sok kritika érte
a 2017-es intézkedési terv miatt,
ami megengedő volt az alternatív, kevésbé ártalmas termékekkel.
De aztán láttuk a szörnyű adatokat
az e-cigaretta-használat növekedéséről a fiatalok körében 2017-2018-ban.
Egy ponton a termékek fiatalok általi használata
semlegesíti az esetleges egészségügyi hasznukat,
ezért ki kell szorítanunk ezeket a piacról, ideértve a JUULt is…
Scott Gottlieb ekkor módosította
a dohánytermékek előzetes engedélyezési eljárásának határidejét.
Ha nem igazolják a JUUL közegészségügyi hasznát,
kizárhatják őket a piacról, ami egyenlő a cég megszűnésével.
Mindenki nekiesett a Juulnak.
„Megint a dohányipar, pedig azt hittük, már leszámoltunk ezzel.”
Erre a narratívára ugrottak az emberek.
A média az egészet úgy tálalta, mint a nagy dohánygyárak új előretörését.
Ha egy idegennel beszélgettem,
féltem, ha elárulom, hogy a Juulnak dolgozok,
azonnal nekem esik, hogy nikotinfüggővé tesszük a gyerekeket.
Odajött hozzám egy bulin valaki, aki nem tudta, ki vagyok.
„Egy csomóan vannak itt attól a szemétláda Juultól.
Tele vannak lével, és királynak hiszik magukat.” Mire én…
Félreinformálták a közvéleményt a bónuszok összegéről.
Valaki azt írta, hogy az Altria kétmilliárdját
egyenlően osztották szét az 1500 dolgozó között.
Ezek után sokan rám írtak LinkedInen, hogy segítsenek-e befektetni a millióimat.
Röhejes volt. Amit én kaptam, az pont a parkolójegyre volt elég.
TANÚI VAGYUNK, HOGY A NAGY DOHÁNYGYÁRAK ÖSSZEFOGNAK
A média igazságtalanul rossz színben tüntette fel a Juult.
A felvásárlás kommunikációja fókuszálhatott volna a valós előnyökre,
hogy a Juul így több felnőtt dohányost érhet el,
akik belehalhatnak a dohányzásba,
és az ügylet közegészségügyi szempontból inkább pozitív hatású.
Az Altria-ügylet miatt még nehezebb lett elnyerni a közvélemény bizalmát,
márpedig a bizalom megrendülése
az üzleti életben végzetes.
Könnyű ítélkezni a cég felett. A bizalmatlanság érthető.
A nagy dohánygyárak problémás múltja miatt eleve hátrányból indulunk.
Először ezt a hátrányt kell ledolgoznunk.
A CÉGÜNKBE VETETT BIZALOM AZ ÉVEK SORÁN ERODÁLÓDOTT.
A JUUL LABS IGYEKSZIK VISSZANYERNI EZT A BIZALMAT.
…ERODÁLÓDOTT…
Ez a feladat,
és jobb, ha nekilátunk.
Kétségkívül szorított az idő.
Ekkor kértek fel fiatalkori dohányprevenciós termékigazgatónak.
A cég túlélése érdekében meg kellett oldani ezt a problémát.
A kiskereskedelmi oldalra akartak fókuszálni,
ahol simán kiszolgáltak fiatalkorúakat, nem kértek igazolványt.
És hiába állította a kiskereskedő ennek ellenkezőjét,
nem tudtuk garantálni, hogy ellenőrzi a vevők életkorát.
Létrehoztunk hát egy életkor-ellenőrző technológiát,
amibe a vásárláshoz fel kellett tölteni a jogosítványt.
A Juul olyasmit csinált, amit egyetlen másik cég sem.
A vevők korának ilyen ellenőrzését például egy sörgyártól sem kívánják meg.
Az alapítók hisznek benne, hogy a termékük életeket ment,
az pedig, hogy gyerekek is hozzájutnak,
eltereli a figyelmet a valódi küldetésükről.
Hittünk a küldetésünkben.
Én is dohányos voltam.
Tudtam, hogy a JUUL segített nekem, és segíthet másoknak is.
A Juul körül kialakult negatív hírverés,
és azon nézet ellenére, hogy a Juul felelős minden kárért,
valójában sokakon segítettünk.
Az emberek megosztották velünk a történetüket.
Őket kértük fel reklámarcnak
a „Make the Switch” kampányhoz.
Beletettem a kapszulát, beleszívtam, és meglepett,
mennyire hasonlít a cigarettára.
Büszke voltam rá, hogy le tudtam szokni.
Segíteni akartam a hozzám hasonlóknak a leszokásban.
Ők nem fizetett színészek voltak.
Nagyon alaposan átgondolt arculatot akartunk adni a cégnek.
„Make the Switch.”, azaz „Válts!”.
Ez a létező legegyszerűbb marketingszlogen.
Ha azt hitték, hogy a „Make the Switch” kampánnyal
visszazárhatják a szellemet a palackba, akkor nagyon tévedtek.
Már túl késő volt.
TÚL KEVESET, TÚL KÉSŐN
2019. MÁRCIUS
Már gyerekek milliói váltak e-cigaretta-függővé,
és ha nem cselekszünk, a számuk nőni fog.
Néha látunk ilyesmit egyes cégek esetében.
Ha úgy látják, hogy a közhatalom képviselői gyengék,
kihasználják ezt.
Véleményem szerint a Juul is kihasználta az FDA határozatlanságát,
így San Francisco városa kénytelen volt közbelépni.
Ezért ma a városi tanács úttörő szabályozást fogadott el,
ami San Francisco területén megtiltja azon e-cigaretták értékesítését,
amik nem estek át az FDA előzetes engedélyezési eljárásán.
Egy ilyen törvényért harcolt a PAVE.
Óriási győzelem volt.
A gyerekeinket nem használhatják kísérleti egerekként
az e-cigaretta-gyártók.
A San Franciscó-i tilalom kész röhej.
Ez a termék sok hozzám hasonló embernek segített leszokni,
de hirtelen sokkal nehezebb lett beszerezni,
miközben cigit, amitől szabadulni akartam, vehettem bárhol.
Ez totál agyrém.
Érdekes, hogy pont a cég „szülővárosa” tiltotta be a terméküket.
Ez egy bosszú motiválta, szűk látókörű politikai döntés volt.
Egyesek szerint ez vaskalapos atyáskodás, de ezzel nem értek egyet.
Egyszerűen San Franciscóban csak engedélyezett termék értékesíthető.
Kialakultak a frontvonalak.
A liberális demokraták mint feddhetetlen keresztes lovagok
a dohánygyárak ellen.
A drága New York-i és Szilícium-völgyi gimikbe járó srácok rászoktak az e-cigire,
mire kitört az erkölcsi pánik,
és jöttek a gazdag, befolyásos,
politikai kapcsolatokkal bíró szülők.
- Köszönöm a meghívást. - Hétvégén találkoztunk.
Mondtam Doriannek, hogy beszélni fogunk róla. Íme!
Tipikus példa ez arra,
amikor egy kis, befolyásos érdekcsoport a politikai erejét
a nagyobb közjó ellenében használja fel.
Azt mondják, hogy ez a gazdag, fehér srácok problémája, ami így nem igaz.
Szülők milliót képviseljük,
akiknek az életét felforgatta a fiatalok közti e-cigaretta-használat.
Csak mendemondák vannak arról, hogy az e-cigaretta segített felnőtteknek,
a gyerekeknek okozott kár viszont bizonyított tény.
Hogy hunyhatnánk szemet valami felett, ami káros a gyerekekre?
2019. JÚNIUS
2019. nyarán mindenhol a JUUL jött velem szembe,
még a saját gyerekeim is erről beszéltek.
E-cigaretta-járvány volt. A középiskolások 28 százaléka,
a felső tagozatosok közel 11 százaléka élt vele.
A JUUL elárasztott minket.
A szülőket főként az aggasztotta,
hogy a Juul közvetlenül a gyerekeiket szólította meg.
Bekértük a Juultól az értékesítésre és marketingre vonatkozó adataikat.
Szándékosan húzták az időt.
Egy ponton a Juul vezérigazgatója, Kevin Burns
megpróbált átnyúlni a fejem fölött,
de a bizottsági elnök, Elijah Cummings azt mondta neki:
„Ha szarakodik az embereimmel, keresztre feszítem.”
A Juul erre átadott 55 000 iratot.
Ezek pedig igencsak terhelőek voltak.
Bizonyították, hogy igénybe vettek közösségimédia-influenszereket,
viszont nem támasztották alá azon állításaikat,
hogy a JUUL biztonságosabb a hagyományos cigarettáknál.
Eldöntöttük, hogy személyesen hallgatjuk meg az érveiket.
Tanúként beidéztük James Monseest,
hogy halljuk a Juul alapítójának eskü alatt tett vallomását.
Emberként és barátként sajnáltam Jamest,
de épp ideje volt, hogy kiálljunk a nyilvánosság elé,
és megválaszoljuk a jogos aggodalmakat.
Jó napot! Elnézést a késésért. Az albizottság ülését megnyitom.
Feszült volt a légkör, amikor James Monsees belépett.
A zsúfolt terem tele volt a fiatalok e-cigaretta-használatát ellenzőkkel.
Mr. Monsees, esküszik, hogy a vallomásában…
Alig 15 év telt el azóta,
hogy James a Stanford végzőseként bemutatta a szakdolgozatát,
és most a dolgozatból született terméket a kongresszus előtt kellett megvédenie.
Óriási nyomás volt rajta.
A cége túléléséért harcolt.
A cégnél mindenki a tárgyalóban tapadt a tévére,
vagy a laptopja előtt ült fülhallgatóval.
Tudtuk, hogy ez döntő pillanat lesz.
Köszönöm, elnök úr.
Együtt kell működnünk annak érdekében,
hogy fiatalkorúak ne használhassák a terméket.
Mi tovább akarunk küzdeni az emberekért, a cigaretta visszaszorításáért.
James sürgette őket, hogy keressenek közösen megoldást,
mire válaszként szörnyetegnek nevezték.
A Juul olyan kapszulát fejlesztett, ami több nikotint juttat a vérbe.
Ez így igaz?
Nem tudom biztosan, mire gondol.
Elképesztő, hogy nem tud válaszolni.
Hány darab kapható ma?
Nem tudom…
He letagad valamit, amiről tudomása van, az ugyanolyan, mintha hazudna.
A reklám azt sugallja, hogy a terméke segít a dohányosoknak leszokni, igaz?
- Ez egy komplex… - Ki akarja játszani az FDA-szabályozást.
Egyértelmű volt az üzenet: a Juul az egészségügyi krízis oka,
és felelősségre kell vonni.
Láttam a cég milliárdos alapítóját,
aki bizonyos értelemben igazat mondott, mégsem volt teljesen őszinte.
Egyszerűen nem hagyhattuk, hogy folytassák a tevékenységüket.
Ezért tűnt a meghallgatás indulatosnak.
Tudnia kell,
hogy számomra ön képviseli a Bay Area legrosszabb arcát.
Ön lényegében méreggel kereskedik,
a célcsoportja pedig a fiatal vásárlók. Végeztem.
Úgy vélem, hogy a kormány dolga megvédeni a gyerekeket.
A meghallgatást berekesztem.
Világossá tettük a Juul számára, hogy a gyerekeink nem eladók.
A politikusok kedvelt frázisa,
hogy „harcba szállunk a dohánygyárakkal a gyerekekért”,
de valójában elzárják a dohányosokat
egy potenciálisan életmentő leszokási lehetőségtől.
Szerintem ez nem politikai színház,
hanem egy kormányzati szerv indokolt és helyes igénybevétele,
a szabályokat be nem tartók felelősségre vonása.
A cégen belül eltökéltük, hogy megoldjuk a prevenció kérdését.
Nem engedhettük át a kormánynak a vezető szerepet.
Heti 80 órában kerestük a megoldást
a fiatalok e-cigaretta-használatának problémájára.
Emlékszem, arra gondoltam: „Ennél rosszabb már nem lehet.”
A NAGY E-CIGI-BOTRÁNY
Nagyon sokat szívtam.
Folyton a kezemben volt.
És ez meg is látszott rajtam.
Úgy néztem ki, mint egy halott, mivel tiszta levegőt alig-alig szívtam.
Az utolsó iskolai évem végén kezdtek megjelenni a tünetek.
Fokozatosan alakultak ki. Először azt hittem, elkaptam valamit.
Nem tűnt súlyosnak, amíg…
Napról napra rosszabb lett.
Az első tünet egy kis torokfájás volt.
Másnap már a mellkasom is fájt,
és onnantól gyorsan romlott az állapotom.
Az erős fájdalom miatt összegörnyedtem. Nem tudtam mély levegőt venni.
Minden lépés fájt, és képtelen voltam enni.
Ha mégis ettem, az visszajött.
Azt mondták, olyan vagyok, mint egy élőhalott.
Mondtam anyámnak, hogy meghalok. Tényleg, mintha haldokoltam volna.
A kórházba vezető út elég homályos, de…
Emlékszem, az intenzív osztályon tértem magamhoz,
és körülvett a családom.
Szörnyű volt ezt átélni, tudja? Én…
Gőzöm sem volt, hogy mi történik.
Olyan beteg voltam, hogy a fájdalmon kívül alig érzékeltem bármi mást.
Összeomlott a légzésem,
vagyis valóban meghalhattam volna.
Ügyeletes voltam a wisconsini gyermekkórházban.
A hétvége csendesnek ígérkezett.
Hamarosan azonban ráébredtünk, hogy van négy-öt betegünk
azonos tünetekkel, amik láz, köhögés, légszomj, kimerültség.
Ez nem lehetett véletlen.
Mivel az antibiotikum nem hatott,
tovább vizsgálódtunk, hogy kiderítsük a baj okát.
Az öt érintett kamaszban
az e-cigaretta-használat volt közös.
Egy wisconsini gyerekkórház szerint az e-cigaretta komoly betegséget okozhat.
A hónapban nyolc kamasz került kórházba súlyos tüdőkárosodás miatt.
A negyedik fiatal halt bele
az e-cigaretta-használat okozta tüdőkárosodásba.
Hat halott van Kalifornia, Illinois és Indiana államokban…
Negyvenhárom haláleset…
Hatvankilencen vannak kórházban…
A súlyos tüdőkárosodás 127 embert érint 15 államban…
A kór „EVALI” néven vált ismertté,
ami az „e-cigaretta használatához köthető tüdőkárosodás” angol megfelelőjéből ered.
Annyit tudtunk, hogy a kór az e-cigaretta használatához köthető.
A Járványügyi Hivatal és más szervek az okokat kutatják.
Egy barátnőmmel voltam, és mondtam neki,
hogy éles fájdalmat érzek a mellkasomban,
mintha időről időre tűvel szúrnának bele.
Bementünk a gyerekkórházba.
Gondoltam, megröntgeneznek, aztán adnak egy fájdalomcsillapítót.
Hirtelen egy csapat sebész rohant be a kórterembe, hogy ébredjek,
meg kell műteniük, mert összeomlott a tüdőm.
Fel akartam hívni apámat, de azt mondták, hogy nincs idő megvárni, míg odaér.
A mellkasomba dugtak egy csövet. A hangja faágak ropogására hasonlított.
Sajnálom.
Arra gondoltam: „Ha már meghalok, legalább rögzítek mindent,
hogy tudják, mi történt.”
NEM MOZDULTAM 4 ÓRÁJA
Ekkor felgyorsultak az események.
REMÉLEM, JOBBAN VAGY
Valósággal elárasztottak a posztjaimra érkezett üzenetek.
Még sosem láttam ilyet.
Videókat kaptam, amiben srácok kidobták a JUULjukat, az e-cigijüket.
A barátaim megijedtek, és le akartak szokni.
Azt írták, hogy a JUUL az oka,
és a sok megbetegedés pánikot okozott.
TAGELJETEK A VIDEÓN, AHOL KIDOBJÁTOK A JUULOTOKAT!
Az egyetlen célom a figyelemfelhívás, hogy másnak ne kelljen ezt átélnie.
Óriási tüntetések voltak az iroda előtt.
Ez alkalmazottként ijesztő,
hisz ki akar egy olyan cégnél dolgozni,
amit emberek halálával hoznak összefüggésbe?
Ilyesmiben senki sem akar részt venni.
Visszavesszük az életünket!
Megdobtak záptojással.
Gyerekgyilkosnak neveztek.
Rájöttem, hogy ha meglátnak nálam bármit, ami a Juulhoz köthető,
akár meg is verhetnek.
A Juul egyre gazdagabb, a gyerekek egyre betegebbek!
Azt hittem, a JUUL biztonságosabb, mint a dohányzás, de tévedtem.
A félelem hullámként söpört át mindenkin, az e-cigi-használók elbizonytalanodtak.
A NEGATÍV HÍREK HATÁSÁRA VISSZAESETT AZ E-CIGARETTÁK FORGALMA
A Juul Labs vezérigazgatója, Kevin Burns reagál
az e-cigarettát használók között terjedő légzőszervi megbetegedésekre.
Elképzelhetetlen, hogy vannak adatok,
amik szerint káros az amerikaiakra a termékünk,
és mi ezen adatok birtokában tovább áruljuk.
Azért kérdezem, mert a dohánygyárakra nem jellemző,
hogy elárulják az igazat az amerikaiaknak a termékükről.
Érti, miért nem bíznak önökben?
- Hisz önök is nikotint árulnak. - Hogyne.
Értem. Ha valaki nikotint árul, arról eleve feltételeznek egyes dolgokat.
Tőlem is megkérdezték emberek, hogy velük is megtörténhet-e ez.
De én magam sem tudtam.
A JUUL nagyon fiatal termék volt,
nem voltak adataink tíz évre visszamenően, hogy kategorikusan nemmel felelhessünk.
AZ E-VITAMIN
A Járványügyi Hivatal azonosított egy vegyi anyagot,
aminek köze lehet a halálos „e-cigi-betegséghez”.
ÁTTÖRÉS
Az E-vitamin-acetát lehet a felelős az országszerte történt megbetegedésekért.
Begyűjtötték a tüdőszövetmintákat,
és többségükben E-vitamint találtak.
Ez egy olajszerű folyadék,
ami a sűrűsége miatt belélegezve komoly gondokat okoz a tüdőben.
Az E-vitamin olaj pont úgy néz ki, mint a THC,
és bármelyik patikában kapható.
Az ember fogja a kiürült tartályokat,
megtölti őket E-vitamin olajjal, és eladja THC-ként.
A Juulnak ehhez semmi köze.
Elég gyorsan ráuntam a JUULra,
és valami mást kerestem.
A THC teljesen más műfaj.
Megfogtak az ízek, a doboz holografikus dizájnja…
Totál menő volt. Mindenkinek volt THC-je.
Biztonságosnak gondoltam a használatát.
Tyler és Jacob Huffhines ellen csütörtökön vádat emeltek
több tízezer illegális THC-kapszula előállítása miatt.
Nekünk is meggyűlt a bajunk a hamisítványokkal.
A JUULba bármilyen kapszulát bele lehet tenni,
és ennek tartalma az, ami ártalmas lehet, nem maga a készülék.
Jó hír a Juul számára, hogy a figyelem immár
a feketepiacon árult THC-re összpontosul a JUULt használó fiatalok helyett.
Az érintettek nem JUULt vagy más, nikotintartalmú e-cigarettát használtak,
erről azonban a média hallgatott.
Bár a járványszerű tüdőbetegség oka nyilvánvalóan a THC,
ez nem számít, mert az emberek egy kalap alá veszik…
Noha kiderült, hogy a probléma oka nem a JUUL,
a használatával kapcsolatban kialakult előítéleteket nagyon nehéz lebontani.
Nem említették a JUUL nevét, de az illusztrációként használt videókon,
fotókon a Juul termékei voltak.
Így a köztudat ezeket a tragédiákat a Juulhoz kapcsolta.
A hírműsorok utólag nem helyesbítenek, hogy „Bocs, mégsem a JUULba haltak bele.”
A hazugságok mindig népszerűbbek a tényeknél.
Az emberek elolvassák a cikkek főcímét, és azt hiszik el, ami abban áll.
Veszélyes piacvezetőnek lenni,
mert minden történetnek te leszel a főszereplője.
Nem ismerjük, de komoly károkat okozhat…
Ami eljut az emberekhez, az a média által kreált sztori,
ami kelthet jogos, de téves aggodalmat is.
A Juult alaptalanul vádolták olyan megbetegedésekért, amit más okozott.
Bár nyilvánvalóvá vált,
hogy az EVALI-esetek nagy részét az E-vitamin-acetát okozta,
a Járványügyi Hivatal nem sietett tisztázni a Juul nevét.
Azt javasoljuk,
hogy aki a vizsgálat fényében aggódik az egészségügyi kockázatok miatt,
az ne használjon e-cigarettát…
Egyesek szerint a Járványügyi Hivatal a történtek égisze alatt
teljes körű leszoktató kampányt indított, nemcsak a Juul, hanem minden termék ellen.
Észak-Karolina pert indít az e-cigaretta-gyártó Juul ellen.
A főügyészi hivatal nyomozást indít a Juul Laboratories ellen…
Átfogó peres eljárás…
Trump elnök betiltaná az ízesített e-cigarettákat.
Minnesota főügyi hivatala pert indít a Juul Labs ellen
Minnesota állam és lakói nevében.
Mindenfelől zúdultak ránk a csapások.
Úgy voltunk vele: „Mi jöhet még? Pedig annyira igyekszünk!”
New York, Michigan, Massachusetts államok betiltották az ízesített e-cigarettákat.
Az emberek szerint a JUUL mérgező.
Igaz ez?
A termék vagy a cég?
Kevin szerepelt a televízióban, de őszintétlennek, sunyinak tűnt.
Tény, hogy az e-cigarettázás hosszú távú hatásai nem ismertek.
Így van. Ez az állítás igaz.
Akkor hogy árusíthatják?
- Előbb eladják, és utána kérdeznek? - Hisszük, hogy a termékünk…
Nem tett jó benyomást.
Többet ártott a cég hírnevének, mint amennyit használt.
Mindezen tényezők együttes hatására teljesen hamis kép alakult ki
az e-cigarettázás veszélyeiről.
Az amerikaiak több mint fele, de lehet, hogy akár 75 százaléka is
azt hiszi, hogy e-cigarettát használni veszélyesebb,
vagy legalább olyan veszélyes, mint hagyományos cigarettát,
holott nincs egyetlen elismert tudós sem, aki ezt ki merné jelenteni.
Ma már az e-cigaretta több árnyoldalát ismerjük,
mint öt évvel ezelőtt.
Az e-cigaretta káros az egészségre.
Ezekben az erekben nagyobb áramlási sebesség figyelhető meg.
Az állatoknál ugyanolyan érfalkeményedés tapasztalható,
mint a dohányfüstnek kitetteknél.
Óvatosan kell eljárni,
ha állatoknál tapasztaltakat akarunk emberekre vonatkoztatni.
Az elsők között vizsgáltuk az e-cigarettákban található toxinokat,
és szinte egyáltalán nem találtunk bennük a cigarettákból ismert rákkeltő anyagokat.
Két óra alatt a New York-i Egyetem csapata négy doboz cigi elszívását szimulálta.
Érzi ezt a szagot?
A különbség jól látható volt.
- Amit itt látunk, az kátrány. - Igen.
A kávés ízesítésű e-folyadék gőze alig hagyott nyomot.
Kicsit nyirkos.
- Kávéillata van. - Igen.
Világszerte emberek milliói használnak e-cigarettát,
és egy ehhez köthető, dokumentált haleset sem volt.
Valószínűleg kevésbé rákkeltő, mint a cigaretta.
De ez olyan, mintha azt mondanánk, hogy kiugrani a 15. emeletről
kevésbé veszélyes, mint az 50. emeletről.
Ez a kérdés nem fekete-fehér.
Ezt tudomásul kéne vennie mindkét oldalnak,
hogy közös nevezőre juthassunk.
De ez nyilván nem történt meg.
Nem meglepő, hogy az egészségügyi szakma megosztottá vált a kérdésben.
Ők valós, hiteles megoldást akarnak, de már sokszor bolondot csináltak belőlük
az alacsony kátránytartalmú, „light” és „ultra light” cigik, filterek…
Jogosan vagy sem, de az ebből eredő gyanakvással kezelik
még a valóban biztonságosabb termékeket is,
hisz magában az iparágban nem bíznak.
Abban mindenki egyetért, hogy a cigaretta a világ leghalálosabb terméke.
Valahogy meg kell szabadulnunk tőle.
De vajon a Juul a világ megmentője,
vagy csak egy újabb propagandafogás?
A BUKÁS
A Darsana Capital a Juul becsült értékét több mint harmadával csökkentette.
Pénzügyileg a 2019-es év katasztrófa volt a Juulnak.
Hétről hétre estek az eladási adatok.
Drámai változással szembesült ma reggel a nagy e-cigaretta-gyártó, a Juul Labs.
A cég élére új vezető érkezik Kevin Burns helyett.
Összehívtak minket, és Kevin röviden elköszönt.
„Kilépek, hogy többet lehessek a családdal.”
Francokat.
Kirúgták. Még hogy többet lehessen a családdal!
Közölték, hogy kiválasztotta az utódját, K.C. Crosthwaite személyében.
Ki a fene az a K.C.? Soha életemben nem hallottam még róla.
Hát az Altria, a Philip Morris embere.
Sokunknak gyanús volt egy dohányipari fejes felbukkanása.
Sokan úgy vélték, hogy kezdettől ez volt a terv.
Nagyon dühösek voltunk.
„Ő az új főnök? Én nem tudok itt dolgozni tovább.”
Sokat beszélt arról, hogy a küldetésünk teljesítéséhez
el kell nyernünk a köz bizalmát, amivel nyilván mi is tisztában voltunk.
Pont ezért volt gyanús az Altria és az ő érkezése.
Cégünk alapvetése nem változik…
Azok a dolgok, amiket ígértek nekünk,
sosem valósultak meg,
ám azok, amiktől féltünk, szép lassan kezdtek valóra válni.
K.C. a megjelenése után
több dohányipari hátterű vezetőt hozott a céghez,
akik számomra a gonoszt megtestesítő helyekről érkeztek.
Sokan elmentek azok közül, akik a kezdetektől a cégnél voltak.
Eddigre sem Jamesnek, sem Adamnek nem volt érdemi beleszólása a cég ügyeibe,
de az Altriából érkezett új vezető mellett még jobban háttérbe szorultak.
Crosthwaite Jamest és Adamet beköltöztette az „alapítói irodába”.
Ilyesmi nem létezik. Még életemben nem hallottam ilyesmiről.
Igazából úgy tűnt, hogy félreállította őket.
K.C. kiadta az utasítást: „Tereljük helyes útra a Juult!”,
és James és Adam befolyását nyilván gátló tényezőnek tekintették.
Adam ekkor úgy döntött, hogy kész elhagyni a Juult.
Nem volt nagy bejelentés.
Lezárta életének ezt a fejezetét.
Nem sokkal később megérkezett James körlevele.
JAMES MONSEES BÚCSÚJA 15 ÉV UTÁN… IDEJE TOVÁBBLÉPNEM…
Ez volt a fordulópont. A régi Juul megszűnt.
KÖZÖSEN NAGY VÁLTOZÁST HOZTUNK AZ EMBEREK ÉLETÉBE…
AKKOR VAGYOK A LEGBÜSZKÉBB, HA EGY FELNŐTT DOHÁNYOSTÓL HALLOM,
Hittünk benne, hogy jobbá tesszük a világot.
Látni, hogy mi maradt a Juulból,
ami a nagy dohánygyárak játékszere lett…
Szerintem ez már túl sok volt neki.
James látta, hogy a Juul más lett, mint amit elképzelt,
és úgy érezte, hogy ideje lelépni.
Sajnáltam őt,
mert olyan keményen dolgozott ezen a projekten,
ami szerves része volt az identitásának.
James távozásával a Juul végleg átalakult,
egy lett azon dohányipari cégek sorában, amiknek legyőzésére eredetileg létrejött.
Fura, hogy a világ megmentésére készülsz, majd hirtelen te leszel az eleven ördög.
JAMES ÉS ADAM STANFORDI ELŐADÁSA
Létezhet biztonságos cigaretta?
AZ FDA ELUTASÍTOTTA A JUUL ELŐZETES ENGEDÉLYKÉRELMÉT,
ÉS ELRENDELTE TERMÉKEINEK KIVONÁSÁT A PIACRÓL.
A JUUL SIKERREL FELLEBBEZETT AZ ELUTASÍTÁS ELLEN,
ÉS AZ ÚJABB PMTA-ELJÁRÁS VÉGÉIG A PIACON MARADT.
A JUUL KÖZEL KÉTMILLIÁRD DOLLÁR KÁRTÉRÍTÉST FIZETETT
AZ EGYESÜLT ÁLLAMOK MINDEN RÉSZÉN.
A TÁRSASÁG JÖVŐJE TOVÁBBRA IS BIZONYTALAN.
A Juul történetének legnagyobb tragédiája,
hogy ők olyan sikert értek el, ami addig senkinek sem sikerült.
Olyan technológiával álltak elő,
ami hatékonyan eljuttatta a nikotint a tüdőbe
dohánylevelek elégetése és a dohányfüst belélegzése nélkül.
A gond nem maga a termék,
hanem az ezt követő reklám-, marketing- és promóciós kampány,
ami egy addiktív szert hatékonyan adagoló terméket népszerűsített,
és ami, akár véletlenül, akár szándékosan, de a fiatalokat szólította meg,
és ezzel tönkretették az elért eredményeket.
Ez a legnagyobb tragédia.
A Juul a tökéletes példa arra, hogy ha egy cég túl gyorsan fejlődik,
az ezzel járó károk könnyen a vesztét okozhatják.
A küldetést elhomályosította
a hihetetlen, csillagászati méretű gazdagság ígérete.
Kapzsik voltak. Ez vegytiszta kapzsiság.
Csessze meg, mehet!
A „Csessze meg, mehet!” elfogadható egy iPhone vagy kenyérpirító esetén,
de nem hozható forgalomba ellenőrizetlenül egy vegyület, ami a tüdőbe kerül.
Ha előre tudtam volna, hogy mennyi gyerek fogja használni,
valahogy leállítottam volna.
De egyikünk sem látott a jövőbe.
„Nem láttuk előre, hogy így használják majd a terméket.”
Pedig kellett volna. Az a munkájuk, hogy ezt előre lássák,
és ha nem tudják megoldani, ne dobják a piacra a terméket,
ne tegyék elérhetővé emberek milliói, milliárdjai számára.
Ez volt a tökéletes sztori, a garantált klikkmágnes.
Mindenki erről beszélt, és ez nekik reklám volt.
Még ez a dokumentumfilm is az.
Megmutatjuk a „Vaporized” kampányt potenciális tini használóknak.
A Juul Labs nem azonos a nagy dohánygyárakkal.
A mi célunk az ő termékük, a hagyományos cigaretta kiszorítása.
Ez politikai színház,
előadás a dühös anyukáknak, hogy lássák, uralják a helyzetet.
Felnőtt aggyal tudunk felelősen dönteni, de a gyerekek védelemre szorulnak.
Én e-cigarettát szívok. Ki áll ki értem?
Nem menthetünk meg 35 millió felnőttet úgy,
hogy közben nem védjük meg a kamasz gyerekeinket.
De ez nem „vagy-vagy”, ez „is-is” szituáció.
Tudnunk kell, hogy mit nyerünk.
Adam és James bebizonyították, hogy az e-cigi lehet alternatíva.
Aki látja a nagyiját végre leszokni a cigiről,
az megérti ennek a jelentőségét.
Ideális tesztalany vagyok, mert én az első naptól használom.
Eddig csak azért nem próbáltam igazán leszokni,
mert nem akartam.
Most 24 éves vagyok, szeretek bulizni a barátaimmal,
és még nem érzem, hogy ezen a szokáson változtatnom kéne.
A NAGY E-CIGI-SZTORI
JAMIE DUCHARME KÖNYVE ALAPJÁN
A feliratot fordította: Kisházi Viktória